Title: Správa o stave rokovaní o pristúpení Slovenskej republiky k EÚ
Author: PC
Last saved by: test
Company: MZV SR

Predkladacia správa 

	Na stretnutí 10. Prístupovej konferencie na úrovni zástupcov, ktorá sa konala 21. marca 2002 Slovenská republika predbežne uzatvorila kapitolu Dane. Z pohľadu SR ide o kľúčovú kapitolu, nakoľko sme v nej požadovali viacero prechodných období a výnimiek pre oblasť dane z pridanej hodnoty a spotrebnej dane. Jedným z najdôležitejších prechodných období, ktoré Slovensko v rokovaniach dosiahlo je 5-ročné prechodné obdobie na spotrebnú daň na cigarety. Udelenie predmetného prechodného obdobia EÚ podmienila predložením záväzného harmonogramu zvyšovania spotrebnej dane na cigarety v priebehu dohodnutého 5-ročného prechodného obdobia počínajúc rokom 2002 s cieľom jej harmonizácie s legislatívou EÚ. Slovensko sa zaviazalo predložiť predmetný harmonogram Konferencii o pristúpení SR – EÚ formou dodatkovej informácie. Harmonogram má záväzný charakter, nakoľko bude súčasťou Prístupovej zmluvy SR – EÚ.

	Cieľom predkladaného materiálu je stanoviť harmonogram postupného zvyšovania daňového zaťaženia cigariet spotrebnou daňou počas dohodnutého prechodného obdobia t.j. do 31. decembra 2008. Sadzby platné v Európskej únii bude musieť SR implementovať od 1. januára 2009.

	Predložený materiál prešiel medzirezortným pripomienkovým konaním na úrovni Skupiny hlavného vyjednávača.